Vatnajökulsþjóðgarður

Vatnajökulsþjóðgarður var stofnaður árið 2008.https://www.stjornarradid.is/efst-a-baugi/frettir/stok-frett/2008/06/07/Vatnajokulsthjodgardur-stofnadur/ Hann nær yfir allan Vatnajökul og stór svæði í nágrenni hans, á miðhálendinu og yfir þjóðgarðana sem fyrir voru í Skaftafelli og Jökulsárgljúfrum. Þjóðgarðurinn spannar um 14% af flatarmáli Íslands (14.967 ferkílómetrar árið 2021, þar af er jökullinn sjálfur 7.700 ferkílómetrar) og er næststærstur þjóðgarða í Evrópu á eftir Yugyd Va-þjóðgarðinum í Úralfjöllum Rússlands.

Árið 2019 var þjóðgarðurinn stækkaður og m.a. Herðubreið og Herðubreiðarlindir bættust við. Einnig komst þjóðgarðurinn á heimsminjaskrá UNESCO 5. júlí 2019.https://www.vatnajokulsthjodgardur.is/is/fraedsla/utgefid-efni/frettir/vatnajokulsthjodgardur-a-heimsminjaskra-unesco

Haustið 2021 var hann stækkaður í norður, við Bárðdælaafrétt.Norðursvæði Vþ. stækkarStjórnarráðið, sótt 23/9 2021

Sérstaða Vatnajökulsþjóðgarðs felst einkum í fjölbreytilegum landslagsformum sem samspil eldvirkni, jarðhita, jökuls og vatnsfalla hafa skapað. Vatnajökulsþjóðgarður er einstakur á heimsvísu vegna jarðsögu sinnar sem einkum er skrifuð af langvarandi átökum elds og íss. Margir staðir skarta eldfjöllum eða jöklum og sumir hvoru tveggja en enginn þeirra státar af átökum flekaskila, möttulstróks og hveljökuls eins og Vatnajökulsþjóðgarður. Samspil þessara fyrirbæra og annarra landmótunarafla hefur skapað síbreytilega og fjölbreytta náttúru.

Þjóðgarðurinn heyrir undir Náttúruverndarstofnun frá 1. janúar 2025.


 Heimildir og ítarefni 
 Heimasíða Vatnajökulsþjóðgarðs
 Umhverfisráðuneyti: Vatnajökulsþjóðgarður stofnaður í dag
 Kort af Vatnajökulsþjóðgarði 
 Tillögur af útlínum Vatnajökulsþjóðgarðs fyrir stofnun
 Umhverfisráðuneytið Vatnajökulsþjóðgarður  

 Lög um Vatnajökulsþjóðgarð
 Ríkisstjórn samþykkir frumvarp um Vatnajökulsþjóðgarð
 Mbl.is Vatnajökulsþjóðgarður nær yfir 15% af yfirborði Íslands
 Þjóðgarður í mótun
 Vatnajökuls þjóðgarður - stærri og betri 
 Þingsályktunartillaga Hjörleifs Guttormssonar frá 1999  
 Vatnajökull og þjóðgarðshugmyndin (Landvernd) 
 Comments in Support of Vatnajokull National Park 
 Vatnajökulsþjóðgarður og virkjanir norðan jökuls (2000)
 Vatnajökulsþjóðgarður og áhrif á ferðaþjónustu (skýrsla frá 2006)

*
Flokkur:Stofnað 2008